**«Your Song»** er en britisk popballade komponert og fremført av Elton John. Teksten er skrevet av Bernie Taupin. John spilte den inn i Trident Studios i januar 1970. Den fantes på hans selvtitulerte andre album fra 1970. Produsent var Gus Dudgeon.

Sangen ble utgitt i USA i oktober 1970 som B-side til «Take Me to the Pilot». Begge ble spilt på radio, men «Your Song» ble foretrukket av DJ-ene og erstattet «Take Me to the Pilot» som A-side.

En versjon av sangen med tittelen «Your Song (Demo Version)» var inkludert på samlealbumet *To Be Continued …* fra 1991.

I 2002 gjeninnspilte John sangen som en duett med operasangeren Alessandro Safina for den første Sports Relief-veldedighetsteletonen. Produsenter var Phil Ramone og Romano Musumarra.

Komposisjon og inspirasjon
--------------------------

«Your Song» er en myk blanding av to ulike stiler: folk og jazz: *«I hope you don't mind/I hope you don't mind/I hope you don't mind/That I put in words/How wonderful life is when you're in the world»*.

Det instrumentale fokuset ligger på Johns Leon Russell-inspirerte pianospill sammen med akustisk gitar, Paul Buckmasters strykearrangement og shufflespillende rytmeseksjon.

Teksten uttrykker de romantiske tankene til en uskyldig. Taupin kommer med en enkel kjærlighetssangtekst i begynnelsen: *«It's a little bit funny this feeling inside/I'm not one of those who can easily hide/I don't have much money but boy if I did/I'd buy a big house where we both coud live».*

Til tider snubler den selvmisbilligende fortelleren for å få ut sine følelser, som til tross for å være en melodramtisk innretning blir kalt «effektivt og søtt» av Allmusic.: *«So excuse me forgetting but these things I do/You see I've forgotten if they're green or they're blue/Anyway the thing is what I really mean/Yours are the sweetest eyes I've ever seen/And you can tell everybody this is your song/It may be quite simple but now it's done».*

Sangen var en del av et forråd med sanger som John og Taupin skrev i 1969, da de bodde sammen. John plasserer komponeringen av sangen til 27. oktober 1969. Antageligvis tok det ham ti minutter. Taupin skrev teksten tidligere samme dag under frokosten.

John kaller sangen for én av sine favoritter og fremfører den på flere av sine konserter. I et intervju kommenterte han at *«[han] ikke tror at [han har] skrevet en så god kjærlighetssang siden»*.

«Your Song» selv tjente som inspirasjon for sangen «We All Fall in Love Sometimes» på Johns album *Captain Fantastic and the Brown Dirt Cowboy* fra 1975.

Mottakelse
----------

«Your Song» ble rost av kritikerne da den ble utgitt og i de påfølgende årene. Allmusic har hevdet at det er en *«nesten-perfekt sang»*. John Lennon (forhenværende medlem av The Beatles) hevdet at sangen var *«det eneste nye som hendte siden vi hendte»*. *Rolling Stone* kalte den en *«vakker Mc Cartneyesque ballade».*

*Rolling Stone* rangerte den som nummer 136 på sin liste over The 500 Greatest Songs of All Time i 2004.

Fremførelser og innspillinger
-----------------------------

* Three Dog Night spilte inn sangen for albumet *It Ain't Easy* fra 1970.
* Billy Paul spilte den inn for albumet *360 Degrees of Billy Paul* fra 1972. Den ble også utgitt på single. Produsenter var Leon Huff og Kenny Gamble.
* Michel Delpech gjorde i 1978 en franskspråklig versjon med tittelen «C'est ta chanson» og oversatte nesten bokstavelig Taupins tekst.
* Rod Stewart utgav en versjon på single i 1991. Produsent var Trevor Horn.
* Elton John fremførte den på Concert for Diana 1. juli 2007.
* John Barrowman (Både live på *BBC Children in Need* 2007 med Myleene Klass på piano og på albumet *Another Girl* fra 2007).
* Tina Arena spilte inn sangen i 2008 på albumet *Songs of Love & Loss 2*.
* Harry Connick Jr. (På albumet *Your Songs* (2009)).

Norsk versjon
-------------

Finn Kalvik har skrevet en norsk tekst. På norsk bærer den tittelen «Sangen til deg». Sangen ble utgitt av Kalvik på LP-platen *Fyll mine seil* (Polydor 2382 077) i 1976.

På film
-------

* Ewan McGregor og Plácido Domingo fremførte sangen i filmen *Moulin Rouge!* (2002).

Listeplasseringer
-----------------

| Artist | Liste | Høyeste plassering | Uker på listen | Debutdato |
| --- | --- | --- | --- | --- |
| Elton John | Nederlands flagg Nederland (Single Top 100) | 4 | 5 | 20. februar 1971 |
| Elton John | Norges flagg Norge (VG-lista) | 10 | 5 | Uke 15, 2007 |
| Elton John | Storbritannias flagg Storbritannia (UK Singles Chart) | 4 | 32 | 23. januar 1971 |
| Elton John | USAs flagg USA (*Billboard* Hot 100) | 8 | 14 | 28. november 1970 |
| Rod Stewart | Frankrikes flagg Frankrike (SNEP) | 38 | 5 | 22. august 1992 |
| Rod Stewart | Nederlands flagg Nederland (Single Top 100) | 60 | 5 | 18. april 1992 |
| Billy Paul | Belgias flagg Belgia, Vallonia (Ultratop) | 7 | 13 | 24. august 1996 |
| Billy Paul | Frankrikes flagg Frankrike (SNEP) | 7 | 31 | 26. november 1994 |
| Elton John og Alessandro Safina | Nederlands flagg Nederland (UK Singles Chart) | 84 | 2 | 27. februar 2002 |
| Elton John og Alessando Safina | Storbritannias flagg Storbritannia (UK Singles Chart | 4 | 10 | 27. juli 2002 |

Referanser
----------

1. ↑  Elton John Box Set*To Be Continued...* Amazon.com
2. ↑  Janowitz, Bill Your Song Allmusic
3. ↑  We All Fall in Love Sometimes, Iconic Songs with Glenn A. Baker, Afternoon with Tim Wer, Radio 2UE, 20. november 2008
4. ↑  Janowitz, Bill Your Song Allmusic
5. ↑  Elton John *Rolling Stone*
6. ↑  Se plateetiketten
7. ↑  Internet Movie Database – Moulin Rouge! (2001) – Soundtracks[*død lenke*]
8. ↑  Hung, Steffen. «Elton John - Your Song». *hitparade.ch*. Besøkt 8. juni 2019.
9. ↑  norwegiancharts.com - Elton John - Your Song
10. ↑  «your song | full Official Chart History | Official Charts Company». *www.officialcharts.com* **(engelsk)**. Besøkt 8. juni 2019.
11. ↑  «Elton John Your Song Chart History». *Billboard*. Besøkt 8. juni 2019.
12. ↑  «Top 100 Songs | Billboard Hot 100 Chart». *Billboard*. Besøkt 8. juni 2019.
13. ↑  lescharts.com - Rod Stewart - Your Song
14. ↑  dutchcharts. nl - Rod Stewart - Your Song[*død lenke*]
15. ↑  ultratop.be - Billy Paul - Your Song
16. ↑  lescharts.com - Billy Paul - your song
17. ↑  dutchcharts.nl - Elton John & Alessandro Safina - Your Song
18. ↑  Chart Stats - Elton John And Alessandro Safina - Your Song

|  |  |
| --- | --- |
| Oppslagsverk/autoritetsdata | Encyclopædia Britannica
 |